钦定古今图书集成/历象汇编/庶征典/第186卷 > 王充论衡 > 《蓂荚赋》程谏
## 钦定古今图书集成/历象汇编/庶征典/第186卷 > 王充论衡 > 《蓂荚赋》程谏

尧阶，蓂荚兮实称休祯，盖历代而难值，至我后而斯
呈。植之以前墀左墄，映之而镂槛丹楹，激薰风而叶
转，迎太阳而心倾。日往月来，深符大小之数；时和历
应，因见天地之情。观乎荣谢，以月德为常，卷舒以日
数成类，随初吉以增茂，暄然自春；度既望以渐零，翛
然如寄。体盈虚而方同得道，任消息而匪殊有智。金
波桂树，远合象于雕荣；炎汉芝房，近方惭于祥瑞。彼
朱草与萐蒲，曷于兹而拟议。则知圣作物睹，物兴由
圣。圣于赫而克著元亨，物效祥而天莫之令。然而蓂
之为应也博，蓂之为瑞也昭，赞睿主则太平在迩，测
阴灵则时变不遥。初也则日益一日，终也则宵尽一
宵，弱质浃金茎之露，轻姿散玉户之飙。或曰：“麟在郊
而合图牒，凤来仪以听《箫韶》。”虽咸见而可贵，于列迹
而斯超。岂如蒙、贲著，总集于厚地，焜燿于皇朝。